“10 vloaz, pe nebeutoc’h c’hoazh, a chom ganeomp” eme Rozenn Milin, e karg eus Sorosoro. Ha setu-hi d’en em glevet gant Dewi Siberil evit Hentoù-Treuz, evit mont da enrollañ brezhonegerien e Pondi, e Kreiz-Breizh, e bro-Dreger, e bro-Leon, e bro-c’hlazig, e bro-Vigouden. “Mont a reomp e ti an dud hon eus bet klevet kaoz anezho, tud o deus sonerezh ar yezh war o zeod, a zo gouest da reiñ-se d’ar re all goude.” eme Dewi Siberil a-raok menegiñ lod eus ar re a zo bet enrollet dija, ar vreudeur Morvan, Maoris Prigent eus Plounevez-Moedeg, Roje Buzulier eus Prad, Jean Dronioù eus Ploumilio, Noel Faumel eus Plouillo, Nikolaz Koadmeleg, Marie-Louise Rozen, Fine Darsel…